Sjöunda Íslandsmetið og annað Norðurlandametið Anton Sveinn McKee er að eiga stórkostlegt mót í Glasgow . Ljósmynd / SSÍ Anton Sveinn McKee bætti við sjöunda Íslandsmetinu í áttunda sundi sínu á Evrópumótinu í 25 metra laug í Glasgow í dag . Anton endaði í sjötta sæti í úrslitasundinu í 100 metra bringusundi á 56,79 sekúndum . Anton er fyrsti Íslendingurinn til að synda 50 metra bringusund á undir 57 sekúndum og það sem meira er , fyrsti Norðurlandabúinn til að synda vegalengdina á undir 57 sekúndum og setti hann því nýtt Norðurlandamet . Anton er kominn með tvö slík á mótinu til þessa . Amo Kamminga frá Hollandi kom fyrstur í mark á 56,06 sekúndum og Ilya Shymanovich , sem setti Evrópumet í undanúrslitum , var annar á 56,42 sekúndum . Fabio Schozzolo frá Ítalíu kom þriðji í mark á 56,55 sekúndum . Anton hefur því lokið keppni í einstaklingsgreinum á Evrópumótinu . Hann getur gengið stoltur frá mótinu því hann bætti sjö Íslandsmet og tvö Norðurlandamet og hafnaði í 7. sæti í 50 metra bringusundi , 4. sæti í 200 metra bringusundi og 6. sæti í 100 metra bringusundi .